Etîmolojî

Etîmolojî (/ˌɛt.ɪˈmɒl.ə.dʒi/), bi yewna vate çekunasîye, îlmê tarîx û ristimê çekuyan o. Yanî, manayêka hîraye de dîsîplîno ke nîyadano yew çekuye kotî ra ameya, o yo. Etîmolojî, parçeyê ziwannasî yo. 

Seba dîyayîşê ristimê çekuyêk, ziwannasî ziwananê cîranan têver ro nanê analîz kenê, wina hemristim û keyeyê ziwanan ser o melumat arê danê û derheqê ristim û xeznaya çekuyan de qerar danê. Pê nê ûsulê têverronayîşî, ziwanê ke merde yê, kî newe ra yenê candar kerdene. Eke hemristim ame dîyene, tarîxê a çekuye zî bellî beno.

Çekuya etîmolojî bi xo yunankî ἐτυμολογία (etumologîa) ra yena. Na ἔτυμον (etumon) "rast, rastikên" û sufîksê -logia (îlm, etud) ra yena pêra.

Kategoriye:Zıwan
Kategoriye:Zıwanşınasiye
Kategoriye:Meqaleyê ke be alfabeyê Bedirxanî nusîyayê